**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΡΟΔΟΥ**

 **Πρακτικό Συνεδρίασης της Επιτροπής Ποιότητας Ζωής αριθ. 02/2018**

Στη Ρόδο και στο Δημοτικό Κατάστημα (αίθουσα Δημ. Συμβουλίου) σήμερα 21/02/2018 ημέρα Τετάρτη και ώρα 12:30 συνήλθε σε συνεδρίαση η Επιτροπή Ποιότητας Ζωής του Δήμου Ρόδου *(Αποφ. Δ.Σ. 147/05-03-2017 περί της εκλογής τακτικών και αναπληρωματικών μελών Ε.Π.Ζ.)*, ύστερα από πρόσκληση του Προέδρου της Αντιδημάρχου Ρόδου κ. Παλαιολόγου Μιχαήλ *(Αποφ. Δημάρχου 157/12-01-2018 «περί ορισμού και ανάθεση αρμοδιοτήτων Αντιδημάρχων»),* αριθ. **2/9302/13-02-2018** που δημοσιεύθηκε και επιδόθηκε με αποδεικτικό στους δημοτικούς συμβούλους σύμφωνα με το άρθρο 75 παρ. 6 του Ν. 3852/7-6-2010 (ΦΕΚ87Α΄)

Πριν από την έναρξη της συνεδρίασης ο Πρόεδρος διαπίστωσε ότι από τα έντεκα (11) μέλη της Επιτροπής Ποιότητας Ζωής ήταν:

 **Παρόντες**: 1) Μιχαήλ Παλαιολόγου Αντιδήμαρχος- Πρόεδρος

 2) Μαρία Καραγιάννη -Αντιπρόεδρος

 3) Ιωάννης Κούρτης- Μέλος

 4) Στέφανος Κυριαζής – Μέλος

 5) Βασιλική Παπαδημητρίου- Ξεπαπαδάκη- Μέλος

 6) Ελευθέριος Χατζηϊωάννου- Μέλος

 7) Σταματία Σαρρή Υψηλάντη Μέλος

 **Απόντες**: 1) Γιώργος Κακούλης Μέλος

 2) Μιχαήλ Χριστοδούλου -Μέλος

 3) Ιωάννης Γιαννακάκης –Μέλος

 4) Παναγιώτης Τοκούζης Μέλος

**Αρ. αποφ. 011 /21-02-2018 ΑΔΑ:** **6ΧΔΞΩ1Ρ-3ΞΠ**

**Περίληψη**

**Λήψη απόφασης για αναβολή της συνεδρίασης.**

 Ο Πρόεδρος της Επιτροπής κ. Μιχαήλ Παλαιολόγου ενημερώνοντας τα μέλη, είπε ότι ο Νομικός Σύμβουλος του Δήμου κ. Κων/νος Γιαννακός, λόγω ανειλημμένης υποχρέωσης δεν θα παραβρεθεί στη συνεδρίαση και παρακάλεσε τον Πρόεδρο να αναβληθεί η σημερινή συνεδρίαση για την επόμενη εβδομάδα.

Ο λόγος του κωλύματος του Νομικού Συμβούλου κ. Γιαννακού να παραβρεθεί στη συνεδρίαση είναι ότι παρίσταται σε ποινικό δικαστήριο με κατηγορούμενο πρώην Δντη των Τεχνικών Υπηρεσιών του Δήμου που κατηγορείται ως υπεύθυνος θανατηφόρου τροχαίου ατυχήματος.

Ο Πρόεδρος κ. Μιχ. Παλαιολόγου ζήτησε από τα μέλη να αναβληθεί η συνεδρίαση της Επιτροπής για την ερχόμενη εβδομάδα και συγκεκριμένα την Τετάρτη 28-02-2018, όμως αφού πληροφορήθηκε ότι την συγκεκριμένη ημερομηνία η αίθουσα συνεδριάσεως δεν είναι διαθέσιμη, αφού τις πρωινές ώρες θα διεξαχθούν δημοπρασίες και μετά στις 13:00 θα συνεδριάσει το Δημοτικό Συμβούλιο, πρότεινε ως νέα ημερομηνία της συνεδρίασης την 02-03-2018 ημέρα Παρασκευή και ώρα 12:30, με τα ίδια θέματα της Ημερήσιας Διάταξης.

Στο σημείο αυτό το Μέλος της Επιτροπής και Αντιδήμαρχος κ. Χατζηϊωάννου ως υπεύθυνος της Δνσης Μεσαιωνικής Πόλης, ζήτησε από τα μέλη να μην εισαχθούν προς συζήτηση τα υπ’ αριθ.3, 5, και 6 θέματα της ημερήσιας διάταξης αφού αυτά βαίνουν προς τακτοποίηση, εν όψει εγκρίσεως της μελέτης σύνταξης του νέου κανονισμού κοινοχρήστων χώρων της Μεσαιωνικής Πόλης, που σύντομα θα έρθει προς ψήφιση.

**Η Επιτροπή Ποιότητας Ζωής μετά τα ανωτέρω, και έχοντας υπόψη τις διατάξεις του άρθρου. 73 του Ν.3852/2010 (Φ.Ε.Κ. 87Α’/07-06-2010) περί Αρμοδιοτήτων Επιτροπής Ποιότητας Ζωής**

**ΑΠΟΦΑΣΙΖΕΙ ΟΜΟΦΩΝΑ**

Αναβάλλει τη παρούσα συνεδρίαση για τις 02-03-2018 ημέρα Παρασκευή και ώρα 12:30 με τα ίδια θέματα της Ημερήσιας Διάταξης αφαιρουμένων αυτών με α/α 3,5 και 6, και συγκεκριμένα:

ΘΕΜΑ 3) Ανάκληση η μη της άδειας ίδρυσης και λειτουργίας του καταστήματος της Μαρίας Σαρούκου επί της πλατείας Εβραίων Μαρτύρων 10-12 (Έγγραφο Δνσης Υπηρ. Δόμησης 3065/31-5-2017).

ΘΕΜΑ 5) Ανάκληση η μη της άδειας ίδρυσης και λειτουργίας του καταστήματος του ΣΑΗ Νικήτα επί της οδού Αρίωνος 14-15 (Έγγραφα ΑΠ α)4827/2017 και β) 5220/2017 Δνσης Υπηρεσίας Δόμησης)

ΘΕΜΑ 6) Ανάκληση η μη της άδειας ίδρυσης και λειτουργίας του καταστήματος της «Β. ΔΟΝΤΑΣ Σια ΟΕ» επί της οδού Απελλού 9 (Έγγραφο ΑΠ 5241/2017 Δνσης Υπηρεσίας Δόμησης), για τους λόγους που ανάπτυξε ο κ. Ελ. Χατζηϊωάννου στο σκεπτικό μέρος της παρούσης.

 Ο Πρόεδρος Τα Μέλη

Μιχαήλ Παλαιολόγου 1) Μαρία Καραγιάννη

 2) Ιωάννης Κούρτης

 3) Στέφανος Κυριαζής

 4) Βασιλική Παπαδημητρίου-Ξεπαπαδάκη

 5) Ελευθέριος Χατζηϊωάννου

 6) Σταματία Σαρρή Υψηλάντη